Podstupim

Podstupim ( Potsdam) je stolica zwjazkoweho kraja Braniborskeje, něhdyša rezidenca pruskich kralow a jedne z wuznamnych wědomostnych stejišćow Němskeje. Z wjace hač 160.000 wobydlerjemi na 187 km² je před Choćebuzom na wobydlerjow najbohatše město zwjazkoweho kraja. Nimo toho płaći dla filmoweho studija Babelsberg jako jedne z wodźacych filmowych městow cyłeje Europy.

Podstupim leži nad Habolu juhozapadnje Berlina. 

 Stawizny 
W 7. lětstotku załožichu słowjanscy Habolčenjo napřećo wuliwej rěčki Nuthe do Habole prěnje hrodźišćo. Prěni raz naspomni so město potom w lěće 993 pod mjenom Poztupimi we wopismje kejžora Oty III. Wot 17. lětstotka bě Podstupim z lětnej rezidencu wšelakich regentow. Hród Sanssouci z parkom, kotryž bu we 18. lětstotku w nadawku Bjedricha Wulkeho natwarjeny, je dźensa najwuznamniša zajimawostka města. Po Druhej swětnej wójnje rozsudźichu zwjazkarjo w lěće 1945 w Podstupimskim hrodźe Cäcilienhof  wo přichodźe Němskeje.

 Wobrazarnja 

 Žórła 

 Wotkaz 


Kategorija:Město w Braniborskej
Kategorija:Sydlišćo při Haboli
Kategorija:Němska krajna stolica
Kategorija:Prěnje naspomnjenje 993